Den konservative formand vil møde op til drøftelser om deltagelse i en ny trekløverregering

Søren Pape Poulsen tager imod Lars Løkke Rasmussens invitation om regeringsdrøftelser.

Se også: Løkke detonerer bombe: Inviterer Samuelsen og Pape med i regering

Se også: Samuelsen afviste ministerbiler i går

Det skriver den konservative leder på Facebook:

'Derfor tager jeg på Det Konservative Folkepartis vegne imod statsministerens invitation til de kommende drøftelser. Om der kan skabes et politisk grundlag, som Det Konservative Folkeparti kan se sig selv i, må så komme an på en prøve.

Jeg går til forhandlingerne uden at have lagt mig fast på noget på forhånd – men med et åbent sind', skriver Pape Poulsen på sin Facebook-profil.

Statsminister Lars Løkke Rasmussen vil udvide sin smalle V-regering med Liberal Alliance og de konservative og inviterer de blå partier til regeringsdrøftelser om at udvide V-regeringen.

Det sagde han lørdag i sin tale på Venstres landsmøde i Herning Kongrescenter.

- Det er min konklusion, at hvis vi succesfuldt skal gribe ud efter vores ambitioner, bliver vi nødt til at gribe det politiske arbejde anderledes an, siger Lars Løkke i sin tale.

- Derfor er det min konklusion, at vi har brug for en stærkere Venstre-ledet regering, der favner en større del af vores parlamentariske grundlag, lyder det fra Løkke, efter rygterne om hans tale har svirret hele morgenen.

Se også: Hans Engell: Fuldstændig slap finanslov

- Det er på den baggrund, at jeg på mandag vil igangsætte en proces for at udvide regeringen. Det har jeg talt med Kristian Thulesen Dahl om. Det har jeg talt med Anders Samuelsen om. Det har jeg talt med Søren Pape om, siger Lars Løkke til stående klapsalver og fortæller, at efter hans vurdering er den rigtige konstellation med LA og K, lød det fra Lars Løkke Rasmussen.